b'\n_START_ARTICLE_\nJohannes Tucherm\n_START_PARAGRAPH_\nJohannes Tucherm (1. jaanuar 1893 Albu vald, J\xc3\xa4rvamaa \xe2\x80\x93 6. mai 1922 Tallinn) oli Eesti politseinik._NEWLINE_Ta mobiliseeriti 1914. aastal Vene s\xc3\xb5jav\xc3\xa4kke, osales Vene s\xc3\xb5jav\xc3\xa4e koosseisus Esimeses maailmas\xc3\xb5jas, alates 29. maist 1919. aastast Vabaduss\xc3\xb5jas 4. jalav\xc3\xa4epolgus vanemallohvitserina kuni 1. augustini 1920, mil ta demobiliseeriti._NEWLINE_Sama aasta 5. septembril astus Tucherm vanemkordnikuna Tallinna linna politseireservi teenistusse, 1. juulil 1921 nimetati ta rajooni\xc3\xbclemaks ja viidi \xc3\xbcle II politseijaoskonda. 1. mail 1922 haavas tagaotsitav kommunist Johannes Linkhorst teda k\xc3\xb5htu ja ta suri 6. mail. Ta maeti 10. mail J\xc3\xa4rva-Madise kalmistule Albu vallas.'